വിജയ്യുടെ വാത്തി കമിംഗ് ചുവടുകള് നോക്കി പഠിച്ച് ഡേവിഡ് വാര്ണര് വിഡിയോ വിജയ് ചിത്രം മാസ്റ്ററിലെ ഗാനങ്ങള്ക്കെല്ലാം വന് പ്രേക്ഷക സ്വീകാര്യതയാണ് ലഭിച്ചത്. ചിത്രത്തിലെ അനിരുദ്ധ് സംഗീതം ഒരുക്കിയ വാത്തി കമിംഗ് എന്ന പാട്ടിലെ വിജയ്യുടെ നൃത്തച്ചുവടുകളും വളരെയധികം ശ്രദ്ധ നേടിയിരുന്നു. നിരവധി പേരാണ് ഈ ഗാനത്തിന് ചുവട് വച്ചുകൊണ്ട് രംഗത്തെത്തിയത്. ചിത്രം പുറത്തിറങ്ങി മാസങ്ങള് കഴിഞ്ഞിട്ടും ഗാനത്തിന്റെ തരംഗം തീര്ന്നിട്ടില്ലെന്ന് സൂചിപ്പിക്കുന്ന ഒരു വിഡിയോ ആണിപ്പോള് വൈറലാകുന്നത്. ഓസ്ട്രേലിയന് ക്രിക്കറ്റ് താരമായ ഡേവിഡ് വാര്ണറാണ് വാത്തി കമിംഗ് ചുവടുകളെത്തിയിരിക്കുന്നത്. ടെലിവിഷനില് വാത്തി കമിംഗ് പാട്ടിട്ട് ചുവടുകള് നോക്കി പഠിക്കാന് ശ്രമിക്കുന്ന വാര്ണറുടെ വിഡിയോയാണ് പുറത്തുവന്നിരിക്കുന്നത്. വാര്ണറുടെ മക്കളെയും വിഡിയോയില് കാണാം. മുന്പ് വിവിധ ദക്ഷിണേന്ത്യന് സിനിമകളിലെ പാട്ടുകള്ക്ക് ചുവടുവെച്ചും ഭാഗങ്ങള് അഭിനയിച്ചും രസകരമായ വിഡിയോകളുമായി വാര്ണര് എത്തിയിരുന്നു.